**КУПАЦ:**

**/Назив здравствене установе/ \_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_,**

**/име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Матични број: XXXX

ПИБ: XXXXX

Број рачуна: XXXXX који се води код Управе за трезор

**ДОБАВЉАЧ:**

**Mac S Medical SEE d.o.o., ул. Моравска бр. 3, Вршац, кога заступа директор Aнте Чичин-Шаин**

Матични број: 20296640

ПИБ: 105026509

Број рачуна: 265-1630310006477-84 који се води код Raiffeisen банке

Дана \_\_.\_\_.201\_. године закључују

**УГОВОР БР. \_\_\_\_\_\_**

1. **УВОДНЕ НАПОМЕНЕ И КОНСТАТАЦИЈЕ**
   1. Купац и Добављач у уводу констатују:
      1. да je Републички фонд за здравствено осигурање спровеo отворени поступак јавне набавке валвула и рингова са пратећим специфичним потрошним материјалом, који је неопходан за његову имплантацију, број јавне набавке: 404-1-110/17-54,
      2. да je Републички фонд за здравствено осигурање закључио оквирни споразум са добављачем Mac S Medical SEE d.o.o. на основу Одлуке бр. 404-1-54/17-35 од 23.2.2018. године,
      3. да овај уговор о јавној набавци закључују у складу са оквирним споразумом бр. 19-6/18 од 12.03.2018. године,
   2. На сва питања која нису уређена овим уговором, примењују се одредбе оквирног споразума из става 1. овог члана Уговора.
2. **ПРЕДМЕТ УГОВОРА**
   1. Предмет уговора је куповина валвула и ринговa са пратећим специфичним потрошним материјалом, који је неопходан за његову имплантацију, наведених у Спецификацији материјала са ценама, која се налази у Прилогу 1 овог уговора и чини његов саставни део.
   2. Купац је у обавези да изврши куповину уговорених добара и у целости реализује овај уговор.
3. **ЦЕНА И ПЛАЋАЊЕ**
   1. Цене из овог Уговора су јединичне цене наведене у члану 2. овог уговора које одговарају ценама из оквирног споразума бр. 19-6/18 од 12.03.2018. године.
   2. Купац плаћа испоручене количине по уговореним јединичним ценама, увећаним за износ ПДВ-а, у року од 90 дана од дана пријема фактуре.
   3. Oбавезе које доспевају у наредној години биће реализоване највише до износа средстава која ће за ову намену бити одобрена у тој буџетској години.
   4. Укупна вредност уговора јесте укупна вредност за све количине наведене у члану 2. овог уговора, са урачунатим ПДВ-ом и износи \_\_\_\_\_\_\_\_\_\_\_\_\_ динара.
4. **ИСПОРУКА** 
   1. Добављач се обавезује да ће укупно уговорену количину валвула и рингова са пратећим специфичним потрошним материјалом, који је неопходан за његову имплантацију, из члана 2. овог уговора испоручити Купцу (здравственој установи) према потребама Купца (здравствене установе), и то у року од 72 часа од дана пријема писменог захтева Купца.
   2. Место испоруке је \_\_\_\_\_\_\_\_\_\_\_\_ *(унети место испоруке)*.
5. **УГОВОРНА КАЗНА**
   1. У случају прекорачења уговореног рока испоруке Добављач је дужан да плати Купцу уговорну казну у износу од 0,5% од укупне вредности уговорених добара за коју је прекорачио рок испоруке, за сваки дан закашњења, али не више од 5% од уговорене вредности тих добара.
   2. Ако штета пређе износ уговорне казне става 1. овог члана, Купац може да тражи накнаду стварне штете, а може и да раскине уговор без обавезе према Добављачу.
6. **ВИША СИЛА**
   1. Наступање више силе ослобађа од одговорности уговорне стране за кашњење у извршењу уговорених обавеза. О датуму наступања, трајању и датуму престанка више силе, уговорне стране су обавезне, да једна другу обавесте писменим путем у року од 24 (двадесетчетири) часа.
   2. Као случајеви више силе сматрају се екстремни и ванредни догађаји који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом се могу сматрати природне катастрофе (земљотреси, пожари, поплаве), експлозије, транспортне несреће, императивне одлуке органа власти и други случајеви, који су законом утврђени као виша сила.
7. **СПОРОВИ**
   1. Уговорне стране су сагласне да се евентуални спорови решавају споразумно, а у случају да се спор не може решити споразумним путем,утврђује се стварна и месна надлежност Привредног суда у Београду.
8. **РАСКИД УГОВОРА** 
   1. У случају битних повреда одредаба уговора или повреда које се понављају, уговор може да раскине свака уговорна страна. Раскид уговора захтева се писменим путем, уз раскидни рок од 15 (петнаест) дана.
   2. Раскид уговора из разлога наведених у ставу 1. овог члана могућ је само уколико је друга уговорна страна претходно упозорена на битне повреде или повреде које се понављају и уколико исте није отклонила у остављеном року који мора бити разуман.
   3. Раскид уговора из разлога наведених у ставу 1. овог члана може да изврши само уговорна страна која је своје доспеле уговорне обавезе у потпуности и благовремено извршила.
   4. Уговорна страна која је раскинула уговор је у обавези да о истом обавести Фонд, у року од 7 (седам) дана.
9. **СТУПАЊЕ НА СНАГУ УГОВОРА**
   1. Овај уговор ступа на снагу даном потписивања од стране обе уговорне стране.
10. **ЗАВРШНЕ ОДРЕДБЕ**
    1. Овај уговор је сачињен у \_\_\_ ( \_\_\_\_\_\_\_\_\_\_ ) истоветних примерка на српском језику, од којих се свакој уговорној страни уручују по \_\_\_ ( \_\_\_\_\_\_\_\_\_\_\_\_ ) примерка.
    2. Саставни део овог уговора је прилог бр. 1 – Спецификација материјала са ценама.
    3. Саставни део овог уговора је прилог бр. 2 – Образац КВИ, који садржи податке за квартално извештавање, у складу са чланом 132. став 2. Закона о јавним набавкама.

|  |  |
| --- | --- |
| **КУПАЦ** | **ДОБАВЉАЧ** |
|  |  |
| **Назив здравствене установе** | **Mac S Medical SEE d.o.o.** |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Име и презиме директора | Aнте Чичин-Шаин |
|  |  |